తపన్ సిక్దర్

తపన్ సిక్దర్ (1944 సెప్టెంబర్ 20 - 2014 జూన్ 2) భారతదేశానికి చెందిన రాజకీయ నాయకుడు. ఆయన డమ్ డమ్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికై 1999 అక్టోబర్ 13 నుండి 2004 మే 10 వరకు కేంద్ర కమ్యూనికేషన్స్ & ఇన్ఫర్మేషన్ టెక్నాలజీ శాఖ మంత్రిగా, కేంద్ర రసాయనాలు & ఎరువుల మంత్రిత్వ శాఖ సహాయ మంత్రిగా పని చేశాడు.
 రాజకీయ జీవితం  
తపన్ సిక్దర్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998లో జరిగిన లోక్‌సభ ఎన్నికలలో డమ్ డమ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి నిర్మల్ కాంతి ఛటర్జీపై 1,37,405 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 1999 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి అనిల్ భట్టాచార్యపై 1,34,561 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై 1999 అక్టోబర్ 13 నుండి 2004 మే 10 వరకు కేంద్ర కమ్యూనికేషన్స్ & ఇన్ఫర్మేషన్ టెక్నాలజీ శాఖ మంత్రిగా, కేంద్ర రసాయనాలు & ఎరువుల మంత్రిత్వ శాఖ సహాయ మంత్రిగా పని చేశాడు.

తపన్ సిక్దర్ 2004లో జరిగిన లోక్‌సభ ఎన్నికలలో డమ్ డమ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి అమితవ నంది చేతిలో 98,252 ఓట్ల తేడాతో ఓడిపోయాడు. ఆయన 2009 లోక్‌సభ ఎన్నికలలో బీజేపీ అభ్యర్థిగా పోటీ చేసి 55,679 ఓట్లతో మూడోస్థానంలో నిలిచాడు.

మూలాలు 	   

వర్గం:1944 జననాలు
వర్గం:2014 మరణాలు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు